Ναταλία Ρασούλη

Η Ναταλία Ρασούλη (Αγγλικά: Natalie Rassoulis, 27 Ιουνίου 1973, Λονδίνο) είναι Ελληνοβρετανίδα τραγουδίστρια, μουσικός, συνθέτης, στιχουργός, μουσική παραγωγός και αρθρογράφος. Σπούδασε βιολί, κλασική κιθάρα, όπερα και Ανώτερα Θεωρητικά της Μουσικής. Παράλληλα σπούδασε Σύνθεση Μουσικής για το Θέατρο και τον Κινηματογράφο με καθηγητές τον Δημήτρη Παπαδημητρίου και τον Γιώργο Μπουντουβή. Έχει ασχοληθεί με πολλά είδη μουσικής και έχει συνεργαστεί με πολλούς Έλληνες καλλιτέχνες από τον χώρο της λαϊκής και της έντεχνης μουσικής, καθώς και με ξένα συγκροτήματα της μέταλ και της ροκ μουσικής σκηνής.

 Προσωπική ζωή 
Είναι κόρη του γνωστού στιχουργού Μανώλη Ρασούλη, με καταγωγή από το Ηράκλειο της Κρήτης. Η μητέρα της, Μάρθα Συμεωνίδου, είναι εκπαιδευτικός και μουσικός. Επίσημη ιστοσελίδα Ναταλίας Ρασούλη,Βιογραφία , Ανακτήθηκε 15 Δεκεμβρίου 2012 Ο πατέρας της, στην προσωπική του ιστοσελίδα, αναφέρει ότι την ονόμασε Ναταλία εμπνεόμενος από την δεύτερη γυναίκα του μαρξιστή επαναστάτη Λεβ Τρότσκι. Στο Λονδίνο ο πατέρας της είχε καταφύγει κατά της περίοδο της Χούντας λόγω της πολιτικής του δράσης ενάντια στο δικτατορικό καθεστώς.Επίσημη Ιστοσελίδα Μανώλη Ρασούλη, Βιογραφικό , Ανακτήθηκε 15 Δεκεμβρίου 2012 Σε ηλικία δυο ετών, η οικογένεια της επιστρέφει στην Αθήνα και μετά από κάποιο διάστημα, μετακομίζουν στην Κρήτη. Εκεί περνάει τα πρώτα της παιδικά χρόνια μέχρι την ηλικία των 7 ετών.

 Καριέρα 
Άρχισε τις σπουδές της στην μουσική όταν ήταν 7 χρονών. Στα 12 της χρόνια ξεκίνησε να τραγουδά με την κιθάρα της σε πολιτιστικές εκδηλώσεις του σχολείου της με την προτροπή και καθοδήγηση του καθηγητή της και στιχουργού, Ηλία Κατσούλη.

Στα δεκατέσσερα της παίρνει μέρος σε συναυλία του πατέρα της και έκτοτε συμμετέχει συχνά στις συναυλίες και παραστάσεις του. Ιστοσελίδα MusiCorner.Gr, Ναταλί Ρασούλη , Ανακτήθηκε 15 Δεκεμβρίου 2012Έχοντας πάρει τα εύσημα από καλλιτέχνες, όπως ο Άκης Πάνου, στην ηλικία των δεκαπέντε ετών, ο Διονύσης Σαββόπουλος, η Χάρις Αλεξίου, η Ελένη Βιτάλη, ο Ηλίας Ανδριόπουλος, ο Χρήστος Νικολόπουλος, ο Ηλίας Κατσούλης και άλλοι,  η νεαρή καλλιτέχνης κάνει το προσωπικό της ντεμπούτο στη Virgin Rec. με το δίσκο "Αγάπα μας και μη μας χαιρετάς". Ο Μανώλης Ρασούλης της εμπιστεύτηκε τα λόγια του και οι Σωκράτης Μάλαμας, Γιώργος Γαβαλάς, Νίκος Ξυδάκης, Πέτρος Βαγιόπουλος και Χάρης Παπαδόπουλος τα έντυσαν με τη μουσική τους καθώς και με δική της και τα έκαναν τραγούδια.

Έχοντας από μικρή ξεκινήσει τα μαθήματα στο ωδείο, ανακαλύπτει τη κλασική μουσική την οποία και θα αγαπήσει με πάθος, αν και μεγαλώνοντας, τα ακούσματα της όπως είναι φυσικό "εμπλουτίζονται". Από ροκ και χέβι μέταλ μέχρι όπερα και δημοτική. Δεν ήταν περίεργη λοιπόν η συμμετοχή της στα τέσσερα άλμπουμ του μέταλ γκρουπ Septic Flesh, και σε δυο άλμπουμ του γκρουπ θεατρικού μέταλ Chaostar ως βασικός ερμηνευτής, που κυκλοφορούν με μεγάλη επιτυχία στο εξωτερικό, με κριτικές στον βρετανικό και τον γαλλικό τύπο να την χαρακτηρίζουν ως "ηλεκτρική Κάλλας" και καινούργια Λίζα Τζέραρντ. Στην Ιαπωνία, σε metal site, ψηφίζεται ως η καλύτερη μέταλ τραγουδίστρια στον κόσμο.

Παράλληλα η σχέση της με τη κλασική μουσική δυναμώνει. Ολοκληρώνει τις σπουδές της στο βιολί, την κλασική κιθάρα και τα Ανώτερα Θεωρητικά και παρακολουθεί μαθήματα κλασικού τραγουδιού.

Συμμετέχει και σε άλλους ψηφιακούς μουσικούς δίσκους (CD) του Μανώλη Ρασούλη όπως Σελοτέιπ και Τι γυρεύεις μες την Κίνα Τσάκι Τσάν, καθώς και στα CD του Γιώργου Μίχα Άδηλος Τόπος και του μέταλ συγκροτήματος Swan Christy, One with the swan.

Ταυτόχρονα γίνεται μέλος της Αθηναϊκής Συμφωνικής Ορχήστρας Νέων (ΑΣΟΝ) παίζοντας βιολί, αλλά συμμετέχοντας και σαν λυρική σολίστ. Αυτή η συνεργασία της δίνει την ευκαιρία να παίξει, να τραγουδήσει, αλλά και να εντρυφήσει σε πολλά σπουδαία έργα της κλασικής μουσικής.

Συνεχίζει την συμμετοχή της στους Septic Flesh και τους Chaostar, λαμβάνοντας γράμματα ενθουσιασμού από όλο τον κόσμο και τραγουδώντας μαζί τους σε συναυλίες και φεστιβάλ, σημειώνοντας ιδιαίτερη επιτυχία στο χώρο της Metal μουσικής σε χώρες όπως οι ΗΠΑ, η Μεγάλη Βρετανία, η Γαλλία, η Βραζιλία, η Αργεντινή, η Ιαπωνία, η Ρωσία, η Τουρκία και στις σκανδιναβικές χώρες, μέχρι και το 2003 όπου και αποφασίζει να συνεχίσει πιο επικεντρωμένα στην κλασική μουσική και το ελληνικό τραγούδι. 

Παράλληλα συνεργάζεται με τον Δημοτικό σταθμό του Πειραιά, το Κανάλι 1, ως μουσική παραγωγός για 7 χρόνια Ιστοσ. Mellon.Gr, Η Ναταλία Ρασούλη, το ΚΑΝΑΛΙ 1 και όλη η αλήθεια , Ανακτήθηκε στις 15 Δεκεμβρίου 2012 και το 2010 κάνει την συμπαραγωγή της εκπομπής του Μανώλη Ρασούλη "It's all Greek to me" στο Δεύτερο Πρόγραμμα της ΕΡΤ.

Συμμετέχει σε έργο του Χρήστου Αντωνίου, συνθέτη των Chaostar με το οποίο έργο λαμβάνει μέρος σε διαγωνισμό σύνθεσης του BBC και το οποίο αποσπά το Α' Βραβείο.

Σημαντική στιγμή για εκείνη είναι όταν της ζητήθηκε να συμμετάσχει με τον πατέρα της σε ένα φεστιβάλ που πραγματοποιήθηκε στην Κωνσταντινούπολη αφιερωμένο στον γνωστό σκηνοθέτη του τούρκικου κινηματογράφου Γιλμάζ Γκιουνέι, ανάμεσα σε σπουδαίους τραγουδιστές της Τουρκίας και του Κουρδιστάν με αποκορύφωμα στην συναυλία τους το τραγούδισμα του τραγουδιού Αχ Ελλάδα σ' αγαπώ μαζί με 20.000 Κούρδους και Τούρκους και καταχειροκροτούνται με ενθουσιασμό.

Συμμετέχει σ' ένα σημαντικό ρεμπέτικο αφιέρωμα που διοργανώνεται στην Ιερουσαλήμ και τραγουδάει ρεμπέτικα τραγούδια με το ισραηλινό συγκρότημα Perach Adom.

Ιδιαίτερα σημαντική είναι και η συνεργασία της με τον σπουδαίο συνθέτη Νίκο Μαμαγκάκη 
και η συμμετοχή της στη γενέθλια συναυλία για τα 85 χρόνια του Μίκη Θεοδωράκη που έγινε στον Λυκαβηττό τον Ιούλιο του 2010.ιστοσελίδα  

Παράλληλα αρθρογραφεί σε ηλεκτρονική εφημερίδα μέχρι σήμερα.Ιστοσελίδα Aixmi.Gr, Αρθρογράφοι: Ναταλία Ρασούλη , Ανακτήθηκε 15 Δεκεμβρίου 2012

Ετοιμάζει το καινούργιο της προσωπικό cd με δικά της τραγούδια, στίχους και μουσική. Ο θάνατος του πατέρα της Μανώλη Ρασούλη στις 5 Μαρτίου του 2011 αλλάζει καταλυτικά την πορεία της, παραδίδοντάς της το ιερό βάρος, για εκείνη, του τεράστιου έργου του πολύ σημαντικού στιχουργού. Επιμελείται δισκογραφικές δουλειές με τα τραγούδια του που είχε ο ίδιος ήδη σχεδιάσει, δίνει αγώνες για την προστασία του έργου του καθώς και επιμελείται την αυτοβιογραφία του.Ιστοσ.provoleas.gr  

Στα πλαίσια της αυτής της σημαντικής αλλαγής στην ζωή της, συνεργάζεται με την σημαντικότερη τραγουδίστρια της Ελλάδας και συνεργάτη του πατέρα της Μανώλη Ρασούλη, Χάρις Αλεξίου, με καινούργια, ανέκδοτα τραγούδια σε στίχους του Μανώλη Ρασούλη σε μουσική των φίλων του και συνεργατών του, των σπουδαίων συνθετών Χρήστου Νικολόπουλου, Πέτρου Βαγιόπουλου, Βάσως Αλλαγιάννη, Ορφέα Περίδη και του σπουδαιότερου Ισραηλινού τραγουδοποιού Λεωνίδα Πόλικερ (Leon Y. Poliker). Συμμετέχει στην δουλειά αυτή σε ένα τραγούδι που τραγουδάει μαζί με την Χάρις Αλεξίου.Ιστοσ. e-go.gr, Η Τρίπλα της Αλεξίου και του Ρασούλη! , Ανακτήθηκε 15 Δεκεμβρίου 2012

Στις 15 Ιουνίου 2014 κυκλοφόρησε το πρώτο single από το επικείμενο δίσκο της, σε στίχους και μουσική της ίδιας, με τον τίτλο "Αναγέννηση".

 Δισκογραφία  
Άλμπουμ
 Ελληνικά 
Η Ναταλί Ρασούλη ηχογραφεί τον πρώτο της προσωπικό δίσκο το 1999, με στίχους της ίδιας και του πατέρα της, σε τρία από τα τραγούδια γράφει την μουσική, ενώ τον δίσκο υπογράφουν ο Γιώργος Γαβαλάς, ο Χάρης Παπαδόπουλος, ο Πέτρος Βαγιόπουλος, ο Νίκος Ξυδάκης, ο Σωκράτης Μάλαμας.Ιστοσ. Studio 52, Κατάλογος CD Ναταλί Ρασούλη (Επιλογή από βάση δεδομένων) , Ανακτήθηκε 15 Δεκεμβρίου 2012Ανεπίσημη Ιστοσελίδα Γιώργου Νταλάρα, Ναταλί Ρασούλι - Αγάπα μας και μη μας χαιρετάς , Ανακτήθηκε 15 Δεκεμβρίου 2012
 Άλμπουμ Έτος Καλλιτέχνης Τίτλος Δισκογραφική Σημειώσεις Νοέμβριος1999 Ναταλί Ρασούλη Αγάπα μας και μη μας χαιρετάς Virgin

 Αγγλικά 
Ως τραγουδίστρια του συμφωνικού μέταλ συγκροτήματος Chaostar.
 Άλμπουμ Έτος Συγκρότημα Τίτλος Δισκογραφική Σημειώσεις 2001 Chaostar Trenody Holy Records Φωνητικά (Όπερα) 2000 Chaostar The Underworld Αυτοκυκλοφορία, Ανεξάρτητη παραγωγή Demo, Φωνητικά (Όπερα) 2000 Chaostar Chaostar Holy Records Φωνητικά

Συμμετοχές
 Ελληνικά 
Συμμετέχει σε δίσκους και συλλογές μαζί με τον πατέρα της Μανώλη Ρασούλη και σε παραγωγές με άλλους καλλιτέχνες.
 Συμμετοχές σε άλμπουμ και συλλογές Έτος Καλλιτέχνης Τίτλος Συμμετοχή Δισκογραφική Σημειώσεις  Μανώλης Ρασούλης Πέτρος Βαγιόπουλος Σελοτέιπ + Βαλκανιζατέρ Ναταλία Ρασούλη κ.ά. Eros Διπλό CD, ερμηνεύει δύο τραγούδια.  Μανώλης Ρασούλης Ένα κι Ένα - 16 Τραγούδια του Μανώλη Ρασούλη Ναταλία Ρασούλη κ.ά. Lyra   Μανώλης Ρασούλης Ναι στο Ναι και Ναι στο Όχι Ναταλία Ρασούλη κ.ά. Minos-EMI Συμμετέχει μαζί με την Ανθή Κουφουδάκη. Μανώλης Ρασούλης Τι γυρεύεις μες στην Κίνα Τσάκι Τσαν Ναταλία Ρασούλη κ.ά. Virgin Διπλό CD. 2009 Νίκος Μαμαγκάκης, σε στίχους Γιάννη Ρίτσου Τα ερωτικά Ναταλία Ρασούλη κ.ά. Ιδαία 2009Νίκος Μαμαγκάκης, σε στίχους Φεδερίκο Γκαρθία ΛόρκαΤου Έρωτα και του Πάθους Ναταλία Ρασούλη κ.ά. Ιδαία  2009Νίκος Μαμαγκάκης, σε στίχους Κώστα ΒάρναληΣκλάβοι πολιορκημένοι Ναταλία Ρασούλη κ.ά. Ιδαία  2012Χάρις Αλεξίου,σε στίχους Μανώλη ΡασούληΤρίπλα - συνθέσεις των Πέτρου Βαγιόπουλου, Βάσως Αλλαγιάννη, Χρήστου Νικολόπουλου, Ορφέα Περίδη και Leon.Y. PolikerΝαταλία Ρασούλη και Ορφέας ΠερίδηςEstia 

 Αγγλικά 
Η Ναταλία Ρασούλη, συμμετέχει για πρώτη φορά ως Guest ενώ αργότερα ως μέλος του Μέταλ (Death Metal) συγκροτήματος Septic Flesh..
 Συμμετοχές σε άλμπουμ και συλλογές Έτος Συγκρότημα Τίτλος Συμμετοχή Δισκογραφική Σημειώσεις 9 Μαρτίου2008 Septic Flesh A Fallen Temple Natalie Rassoulis Holy Records Φωνητικά (Όπερα) 2008 Septic Flesh The Eldest Cosmonaut Natalie Rassoulis Holy Records Συνεχές, Φωνητικά (Όπερα) 2007 Septic Flesh Ophidian Wheel Natalie Rassoulis Holy Records Φωνητικά (Όπερα) 18 Φεβρουαρίου 2003 Septic Flesh Summerian Deamons Natalie Rassoulis Hammerheart Records Guest, Φωνητικά

Κυκλοφορίες στο διαδίκτυο

Παραπομπές

Εξωτερικοί σύνδεσμοι
 Ιστοσελίδα Ναταλίας Ρασούλη,  Ναταλία Ρασούλη-Natalie Rassoulis, the official site
 Ιστοσελίδα Music Corner, Βιογραφικό: Ναταλί Ρασούλη
  Ιστοσελίδα Sing365, Chaostar Biography 
 Ηλεκτρονική εφημερίδα Αιχμή, Αρθρογράφοι: Ναταλία Ρασούλη
 Ηλεκτρονική εφημερίδα e-go.gr 

Κατηγορία:Λαϊκοί τραγουδιστές
Κατηγορία:Ελληνίδες τραγουδίστριες